**Medlemsinformasjon nr 1 - 2022**

**Kjære medlemmer!**

***Godt nytt År!***

Så er vi i gang igjen! Tiden går så altfor fort selv om den til tider kan oppleves langsom, spesielt nå under pandemien. Nyhetene med oppdateringer av smitteverntiltakene ble fulgt nøye med på i går. Vi trekker et lettelsens sukk, for vi kan møtes igjen, dog så lenge vi forholder oss til gjeldende nasjonale smitteverntiltak med de restriksjoner som gjelder for vår aldersgruppe og aktivitetstype. Ønsker du å sette deg inn i regjeringens siste oppdateringer, finner du det ved å gå inn på internett under lenken i din kommune med informasjon om korona viruset.

Programmet for 1. kvartal er nå klart og sendes ut som epost til de med epost-adresse og som papirpost til dere med kun postadresse. Det vil ta litt lengre tid å motta per papirpost, men sånn er det bare blitt i vår digitale verden.

Alle medlemsmøtene starter kl 1900 og foregår som vanlig i Kafeen på Sola Kulturhus med unntak av Årsmøtet. Det blir holdt i Travaljen/Befalsmessen på Madla hos vår vertsavdeling KNM Harald Haarfagre. NK Jarle Heggelund vil gi oss en liten oppdatering om KNM HH etter selve årsmøtet.

Vi satser på å sende brev til tidligere kollegaer og bekjente med invitasjon til flere av aktivitetene våre i håp om at de synes det vi gjør er kjekt nok til at flere ønsker å bli med oss. Har du noen du ønsker å invitere med deg er det bare å gi beskjed ved påmelding.

Nytt av året er at alle sammen må være med å bidra til å redusere kostandene ved å betale en andel for bevertningen og vi differensierer her mellom medlemmer og ikke-medlemmer som må bidrar litt mer enn dere. Målet er å styrke økonomien vår slik at vi har mulighet til å sette inn midler til andre aktiviteter som utflukter med mer.

Husk påmelding! Mer informasjon om arrangementene finner du på de neste sidene. Og ta gjerne kontakt om det er noe!

**Så ses vi! Hjertelig velkommen!**

***Vennlig hilsen Styret***v/Barbro Heløe Frøisland, Leder
Mobil 93437672

**Aktiviteter 1. kvartal:**

***Medlemsmøte* Vi starter 2022 med en omgang Quiz på Sola kulturhus**

**27 jan kl 1900** Det blir spørsmål fra ulike sjangere så alle vil sikkert finne noe de er gode på.
Vi deler inn i lag og beste lag får en liten premie.
Enkel bevertning av smørbrød og kaffe/tea.

**Quiz!!**

 **Pris:** Medlemmer kr 40,- /Ikke-medlemmer kr 80,-.

Vi har Vipps.

**Påmelding** til Terje Gjelsvik mobil 458 89 054 eller
epost terje.gjelsvik@lyse.net **innen torsdag 20. januar**.

***Kaffedrøs* Bli med på omvisning i Sola Arena!**

**03 feb kl 1100**Sola Arena åpnet sine dører i august 2021 og har Norges første innendørs sykkelvelodrom i tillegg til flerbruksbane, turnhall, treningssenter og møteplass med tilhørende servering.

 Vi blir møtt av ildsjel Tor Helge Skretting som vil vise oss rundt og fortelle om anleggets tilblivelse. Etter en times omvisning, blir det anledning til å innta lunsj i Kaféen.

 Er været med oss, kan de som ønsker det bli med på en halvtimes spasertur rundt Åsen.

 Gi beskjed ved påmelding dersom du vil være med på lunsjen og spaserturen.
Ønsker du å se menyen, kan du laste den ned ved å følge lenken her fra internett: <https://sola-arena.no/kafe/>

**Antrekk:** Gode tursko, yttertøy etter været,

**Påmelding:** til Barbro mobil 93437672 eller epost barbrohf@online.no **innen fredag 28 januar**.

***Årsmøtet* Holdes i Travaljen på KNM Harald Haarfagre!**

**24 feb kl 1900 *Se egen innkalling***.

 Etter årsmøtet vil KK Jarle Heggelund, NK/Stabsjef ved KNM HH holde foredrag om «Madla – Før og nå»
Bevertning av smørbrød og kaffe/tea.

**Påmelding:** til Rita mobil 99168500 eller epost rita.aarsand@gmail.com **innen torsdag 17 februar**.

***Kaffedrøs*** **Fottur rundt Melsvatne – uansett vær!**

**08 mar kl 1100** Bli med på en tur rundt Melsvatnet i Time kommune. Varighet rundt 2 timer, lengde ca 4 km.
**Adresse:** Melsvatnet, Fv506, 4340 Bryne.
**Veien dit:** kjør E-39 til Ålgård, ta til høyre i rundkjøringen ved Cirkle-K, I neste rundkjøring ta til høyre og så til venstre i 3dje rundkjøring, (Amfi på venstre hånd). Du skal nå være inne på Ole Nielsens vei, følg den inn på Fv 506 retning Bryne. Kjør Fv 506 ca 6 km til du kommer til P-plassen ved Melsvatnet på høyre side av veien.

**Antrekk:** Gode tursko, yttertøy etter været,

**Ta med:** termos med varm drikke, noe å bite i og sitteunderlag.

**Påmelding:** til Terje Gjelsvik mobil 458 89 054 eller
epost terje.gjelsvik@lyse.net **innen fredag 4 mars**.

***Medlemsmøte* «Hva skjer når hørselen begynner å svikte?»**

**31 mars kl 1900** Foredrag ved audiopedagog Gro Anita Moen.

 Enkel bevertning av smørbrød og kaffe/tea.

 **Pris:** Medlemmer: kr 40,-. Ikke-medlemmer kr 80,-.

Vi har Vipps.

 **Påmelding:** til Marie Gjelsvik mobil 91120880 eller
e-post marie.gjelsvik@lyse.net **innen mandag 28 mar.**

# **På møteplanen 2. kvartal 2022:**

Medlemsmøter 28 april - Kaffedrøs m/påfyll: datoer settes etter årsmøtet.

Andre arrangementer: 8 mai Frigjøringsdagen/Veterandagen - Utflukt

# **Plan 2. halvår 2022**

Medlemsmøter: 29 september – 27 oktober – 17 november Årsfest og markering av FSF-Rogaland sin 35 års dag.

Kaffedrøs m/påfyll: På dagtid en ukedag 2-3 ganger.

Andre arrangementer som du inviteres til:
FN’s eldredag – Forsvarets Minnedag – Remembrance Day
Adventsstund i Ruinkirken